Na osnovu članova 62. a u vezi sa članom 58. Tačka đ) Zakona o profesionalnoj rehabilitaciji, osposobljavanju I zapošljavanju invalida (Službeni Glasnik RS, broj 37/12) i člana 18. Statuta Fonda za profesionalnu rehabilitaciju I zapošljavanje invalida, privremeni Upravni odbor Fonda na sjednici održanoj 31. Jula 2012. Donosi

**ODLUKU**

**O NAČINU OSTVARIVANJA PRAVA INVALIDA NA EKONOMSKU PODRŠKU**

**Član 1.**

1) Ovom Odlukom utvrđuju se kriterijumi, uslovi I postupak za dodjelu sredstava za sprovođenje mjera ekonomske podrške (u daljem tekstu: ekonomska podrška) invalidima I njihovim porodicama, koji nisu u situaciji da registruju djelatnost I ostvare formalno zapošljavanje.

 2) Ekonomsku podršku iz stave 1. ovog člana, invalidi I njihove porodice, mogu ostvariti samo preko svoje republičke invalidske organizacije koja ima status organizacije od javnog interesa ili preko krovne organizacije invalidskih organizacija Republike Srpske (u daljem tekstu: invalidske organizacije).

 3) Odabir korisnika ekonomske podrške vrše invalidske organizacije.

**Član 2.**

 1) Ekonomska podrška invalidima I njihovim porodicama podrazumijeva:

 a) dodjelu robne donacije u vidu artikala neophodnih za početak ili proširivanje već započetog vlastitog malog biznisa, kao osnovne ili dopunske djelatnosti u porodičnom domaćinstvu (paket podrške)

 b) pomoć I posredovanje u obezbjeđivanju stabilnog tržišta za njihove proizvode, kao I

 c) evidenciju iz oblasti vođenja vlastitog biznisa, te savremenih tehnologija proizvodnje I usluga.

 2) U okviru structure paketa podrške iz prethodnog stave, finansiraće se isključivo nabavka osnovnih sredstava, kao na primjer: sadnice, oprema za održavanje voćnjaka ( leđne prskalice, makaze za orezivanje, folija, žica, system za navodnjavanje I sl.), poljoprivredna mehanizacija (motokultivator sa osnovnim priključcima, freze, priključci za poljoprivrednu mehanizaciju I sl.), pčele I oprema za pčelarstvo, oprema za gljivarstvo, plastenik I oprema za plastenike, stočni fond (steone junice, i sl.), oprema za mljekarstvo (kante za mlijeko, muzilice I sl.), mašine, oprema I alati za male radionice, i sl.

**Član 3.**

 1) Pravo na dodjelu sredstava za sprovođenje projekta ekonomske podrške imaju invalidske organizacije iz člana 1. Stav 2. Ove odluke pod jednakim uslovima, ukoliko se prijave na javni poziv I dostave programe/ projekte za ekonomsku podršku invalidima I njihovim porodicama u skladu sa uslovima utvrđenim u Javnom pozivu.

 2) Javnim pozivom pravo na učešće se može dati I zajedničkim prijedlozima invalidskih organizacija iz člana 1. Stav 2, imajući u vidu specifičnosti ovakvog zajedničkog nastupa, koje će se odrediti pozivom.

**Član 4.**

 Sredstvaza ekonomsku podršku planira i obezbjeđuje Javna ustanova Fond za profesionalnu rehabilitaciju I zapošljavanje invalida (u daljem tekstu:Fond) godišnjim finansijskim planom. Ukupan iznos sredstava koji će Fond godišnje izdvajati za ovu namjenu iznosiće 15% od ukupnog iznosa planiranog godišnjeg novčanog stimulansa.

**Član 5.**

 Pravo na ekonomsku podršku imaju invalidi sa najmanje 40% invalidnosti, lica sa najmanje 70% tjelesnog oštećenja I lica sa lakom I umjerenom mentalnom retardacijom, koji nisu zaposleni I čije domaćinstvo ostvaruje prosječan prihod po članu utvrđen propisima o socijalnoj zaštiti

**Član 6.**

 Pravo na ekonomsku podršku iz člana 1. Stav 1. Ove odluke pripada roditelju, bračnom drugu ili djetetu koji sa invalidom živi u zajedničkom domaćinstvu, kao I usvojitelju, pod istim uslovima utvrđenim u članu 5. ove odluke.

**Član 7.**

Kriterijumi za dodjelu sredstava za ekonomsku podršku su:

 a) kvalitet dostavljenog projekta/programa ekonomske podrške I efekti koji se očekuju

 b) broj invalida članova organizacije I invalida koji su obuhvaćeni projektom/programom (žene, mladi I sl.)

 c) značaj koji projekat/program ekonomske podrške ima za invalidsku organizaciju I sredinu u kojoj invalid živi

 d) značaj koji projekat/program ima za razvoj civilnog društva I socijalnu inkluziju

 e) iskustvo organizacije-realizovani projekti/program ekonomske podrške u protekle tri godine (ukoliko je invalidska organizacija registrovana za period kraći od tri godine, realizovani projekat/program dostavlja se za period od registracije).

**Član 8.**

 1) Invalidske organizacije, zahtjev za dodjelu sredstava sa projektima/programima, podnose Fondu za profesionalnu rehabilitaciju i zapošljavanje na obrascu broj 1. Koji se nalazi u prilogu I čini sastavni dio ove odluke.

 2) Uz zahtjev iz stave 1. Ovog člana se prilaže popunjen prijavni obrazac Prijedlog projekta sa prilozima.

 3) Uz zahtjev iz stave 1. Ovog člana prilažu se sledeće kvalifikacione informacije/dokazi u originalu ili ovjerenoj kopiji:

 a) rješenje o registraciji I status podnosioca zahtjeva,

 b) potvrda o poreskoj registraciji (JIB),

 c) ugovor sa bankom o otvaranju transakcionog računa,

 d) bilans stanja i bilans uspjeha za godinu koja prethodi godini podnošenja zahtjeva

 e) finansijski izvještaj za godinu koja prethodi godini podnošenja zahtjeva,

 f) dokaz o realizovanim projektima/programima u protekle tri godine,

 g) izvještaj o namjenskom trošenju novčane pomoći dodijeljene u godini koja prethodi godini podnošenja zahtjeva sa kompletnom dokumentacijom osim za prvi zahtjev,

 h) finansijski plan rada zasnovan na bazi projekta/programa sa izvorima prihoda i očekivanim rashodima za godinu u kojoj se traže sredstva za ekonomsku podršku,

 i) preporuke republičkih organa uprave I drugih organizacija,

 j) broj invalida koji su obuhvaćeni projektom/programom (žene, mladi I sl.),

 k) obrazloženje doprinosa projekta/programa razvoju civilnog društva I socijalne inkluzije i

 l) podaci o dosadašnjem učešću I ostvarenim uspjesima u ekonomskoj podršci.

**Član 9.**

 1) Javni poziv za dodjelu sredstava za ekonomsku podršku za tekuću godinu raspisuje Fond, neposredno nakon usvajanja Finansijskog plana odnosno Plana rada kojim su utvrđene aktivnosti vezano za zapošljavanje I ekonomsku podršku.

 2) Fond dodjeljuje sredstva za ekonomsku podršku po javnom pozivu jednom u toku fiskalne godine.

**Član 10.**

 Poslove vezano za realizaciju projekta ekonomske podrške provodi Komisija za poslove finansiranja I sufinansiranja programa koju obrazuje Upravni odbor Fonda u skladu sa članom 21. Statuta Fonda.

**Član 11.**

 1) Komisija u skladu sa kriterijumima iz čl. 7. ove Odluke, razmatra zahtjeve za finansiranje te predlaže donošenje odluke o dodjeli sredstava za ekonomsku podršku podnosiocima zahtjeva.

 2) Komisija razmatra podnesene zahtjeve najkasnije u roku od 30 dana od dana isteka roka za prijavu po javnom pozivu.

**Član 12.**

 1) Odluku o dodjeli sredstava za zapošljavanje , predloženim podnosiocima zahtjeva, donosi Upravni odbor.

 2) Na osnovu odluke iz prethodnog stave, izabrani podnosioci zahtjeva zaključuju ugovor sa Fondom o načinu realizacije dodjeljenih sredstava.

**Član 13.**

 1) Invalidske organizacije, koje su zaključile ugovore iz prethodnog člana, podnose Fondu Izvještaj o namjenskom utrošku sredstava za ekonomsku podršku na obrascu broj 2. koji se nalazi u prilogu I čini sastavni dio ove odluke.

 2) Izvještaji iz st. 1. ovog člana obuhvata I izvještaj o realizaciji projekta/programa koji treba da sadrži ostvarene rezultate, odnosno ocjenu ostvarenih ciljeva I podnosi se najkasnije do 31. januara naredne godine.

 3 )Izvještaje iz stave 1. ovog člana, potpisuje ovlašćeno lice , odnosno coordinator projekta/programa kod podnosioca.

 4) Ukoliko korisnik sredstava iz stave 1. ovog člana, ne podnese izvještaje o utrošku dodijeljenih sredstava u roku, zahtjev koji podnese po javnom pozivu u sljedećoj fiskalnoj godini neće se uzeti u razmatranje, o čemu se podnosilac zahtjeva obavještava.

**Član 14.**

 Fond u okviru godišnjeg izvještaja o realizaciji Finansijskog plana i plana rada informiše nadležno ministarstvo o dodijeljenim sredstvima za ekonomsku podršku I njihovoj realizaciji iz člana 4. Ove odluke.

**Član 15.**

 O dodijeljenim sredstvima iz člana 12. ove Odluke Fond obavještava javnost putem web stranice Fonda.

**Član 16.**

Ova Odluka stupa na snagu danom donošenja.

Broj 01-342/12 Predsjednik

Dana 31.07.2012. Privremenog Upravnog odbora

 Zoran Dobraš

Prilog: Pisano obrazloženje

Pisano obrazloženje treba da sadrži:

 -organizacionu strukturu (broj zaposlenih i neophodna sredstva za aktivnosti i usluge u okviru tekućih

 izdataka

 -traženi iznos od Fonda, izražen u KM,

 -ciljeve i namjene za koje se troše sredstva,

 -obrazloženje projekata/programa koje opravdava dodjelu sredstava, odnosno značaj koji projekat/program

 ima za invalidsku organizaciju i sredinu u kojoj živi invalid i njegova porodica

 -procijenjeni broj invalida koji su obuhvaćeni projektima/programima,

 -efekti koji se očekuju realizacijom projekata/programa i

 -druge aktivnosti i podatke koje korisnik smatra bitnim.**FOND ZA PROFESIONALNU Obrazac broj 2.**

**REHABILITACIJU I ZAPOŠLJAVANJE**

**IZVJEŠTAJ**

**o namjenskom utrošku sredstava za ekonomsku podršku**

**u \_\_\_\_\_\_\_. godini**

|  |  |
| --- | --- |
| **Naziv subjekta koji** **podnosi Izvještaj** |  |

|  |
| --- |
| **1. Finansijska konstrukcija** |
| **Izvori prihoda** | Iznos u KM |
| Prihodi od Fonda za profesionalnu rehabilitaciju i zapošljavanje  |  |
| Prihodi od drugih ministarstava i republičkih organa uprave |  |
| **Ukupno iz budžeta Republike Srpske** |  |
| Prihodi iz drugih izvora (grad, opština, donator) |  |
| Vlastiti prihodi |  |
| Ostali prihodi |  |
| **Ukupni prihodi** |  |
|  |  |
| **Rashodi** | Iznos u KM |
| Tekući izdaci iz bruto plate |  |
| Tekući izdaci za rad (materijalni troškovi) |  |
| **Ukupno tekući izdaci za rad (plate i materijalni troškovi)** |  |
| Doznake po osnovu prava (invalidi ili porodice) |  |
| Pomoći pojedincima (pojedinačne uplate) |  |
| **Ukupno pomoći (invalidi i porodice i pojedinačne uplate)** |  |
| Troškovi projektnih aktivnosti |  |
| **Ukupni rashodi** |  |

**Pisano obrazloženje**

**Mislim da pisano obrazloženje može da obuhvati nešto što je bitno a nije u tabelama.**

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_

Mjesto I datum Potpis ovlašćenog lica